  Майя Бывальцева 2016-тӥ арын куартолэзе контрактъёс гожтэм бере сюресчиос Удмуртиысь 30 иськем гурт сюресъёсты выльдон борды басьтӥськозы. 13-тӥ куартолэзе со сярысь ивортэ элькунысь транспортъя но сюрес возёсъя министерстволэн пресс-службаез. Туэ Удмуртия нош ик шедиз гурт сюресъёсты лэсьтонъя федерал программае. Туэ эшшо 9 объектъёсты выльдыны кулэ, оглом 30 иськем пала. Ужъёслэн огъя дунзы 441 миллион 700 сюрс манет, отысь ог 60 процентэз — федерал коньдэтысь. Та дыре ӧнерчиос гарантиен сюресъёсты эскеро, соосты подрядчик аслаз уксёеныз тупатъяны кулэ. Оглом, ӧри вань ёросъёсысь 52 объектъёсты чаклалоз. 13-тӥ куартолэзьлы трассаослэн 28 люкетъёссы эскеремын. Подрядчиклы валтӥсь алонъёс — сюрес урдсысь канаваосын ву сылэ, урдэсъёсыз куашкамын. Сюреслэн ветлон люкетэзъя тырмымтэос пусйымтэ. Тудву бере ӧнерчиослэн юанъёссы кылдӥзы Балезино ёросысь Вотино — Ахмади, Алнаш ёросысь Чумали гуртэ но Пичи Пурга ёросысь Каймашур гуртэ пырон сюресъёс. Элькунысь транспортъя министрлэн воштӥсез Владимир Афонькин верамъя, подрядчикъёс сюресъёсты ӵошкытатӥзы, векчиятэм из кисьтазы ни. Гарантиен гурт сюресъёсты эскерон ужзэ министерстволэн ӧриез быдэстоз 7-тӥ инвожолы. Тодады вайыто, куартолэзь кутсконын тодмо луиз, Удмуртия «Платон» сӧзнэтысь коньдон басьтӥсь улосвылъёс пӧлы шедиз шуыса. Тегъёс: Авто Удмуртия гуртсюресъёс тупатъянужъёс транспортъяносюресвозёсъяминистерство  